Document ID: 31998D0222

31998D0222
L 082/50
SLUŽBENI LIST EUROPSKE UNIJE
ODLUKA KOMISIJE
od 18. ožujka 1998.
o izmjeni Odluke 92/486/EEZ u vezi s načinom suradnje između centra domaćina ANIMO i država članica
(Tekst značajan za EGP)
(98/222/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (1), kako je zadnje izmijenjena Odlukom 92/118/EEZ (2), a posebno njezin članak 20. stavak 3.,
budući da bi, kao rezultat rada koji je proveden na razini Zajednice tijekom studija i seminara, trebalo revidirati strukturu mreže ANIMO tako da se može uvesti veterinarski sustav koji uključuje različite računalne aplikacije;
budući da bi trebalo izmijeniti Odluku Komisije 92/486/EEZ od 25. rujna 1992. o utvrđivanju načina suradnje između centra domaćina ANIMO i država članica (3), kako je zadnje izmijenjena Odlukom 97/395/EZ (4), kako bi uključila i prijelazno razdoblje; budući da bi također trebalo utvrditi određene rokove za reviziju postojećeg sustava;
budući da su mjere propisane ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Odluka 92/486/EEZ zamjenjuje se sljedećim:
1.
U članku 2.a dodaje se novi stavak 3.:
„3. Za razdoblje od 1. travnja 1998. do 31. ožujka 1999., koordinacijske vlasti koje su predviđene člankom 1. osiguravaju produljenje ugovora na koje se odnosi navedeni članak, za godinu dana.
Sljedeće se naknade primjenjuju u odnosu na ovaj stavak:
ECU 386 po jedinici (centralna jedinica, mjesto inspekcije na granici) za sve jedinice ANIMO popisane u Odluci 96/295/EZ, prema posljednjoj izmjeni Odlukom 98/167/EZ (5).
(5) SL L 62, 3.3.1998., str. 33.”" 						
2.
Dodaje se članak 5.a:
„Članak 5.a
Ova se Odluka revidira prije:
-
1. listopada 1998. kako bi se razmotrilo pitanje izravnih povezivanja nacionalnih poslužitelja,
-
31. siječnja 1999. kako bi se razmotrio razvoj strukture mreže ANIMO.”
Članak 2.
Ova Odluka stupa na snagu 1. travnja 1998.
Članak 3.
Ova je Odluka upućena državama članicama.
Sastavljeno u Bruxellesu 18. ožujka 1998.

Labels: 12
3
17
6